Lolland-Falsters Stifts-Tidende, 1847-05-08
De fyenske Aviser mæle endnu intet Ord om de tumultuariske Optrin, der ifølge Fædrelandet skulle være forefaldne i Odense. J Tirsdags Numeret af Ove Thomsens Avis, hvis midlertidige Redacteur, Hr. Boghandler Chr. Karup, dog ellers er os bekjendt som en frimodig Mand, der ikke bruger at tie, hvor der bør tales, har man det Særsyn, at Fædrelandets" foreløbige Beretning findes optagen uden den ringeste bemærkning. Hvad er Grunden, Det ligger desværre saa nær, ved saadan Taushed at lade Mistanken falde paa Politiet vi kjende nok, at der ogsaa i Odense gives Politi og Censur – det veed Gud, der gjør Men maaskee gjøre vi Politiet Uret. Jaltfald er det jo rigtignok sandt, at selv Taushed kan være veltalende. Vist er det, at der i Løverdags blev beslutttet en almindelig Borgerforsamling, som fandt Sted i Mandags Formiddag Kl. 10. Til denne mødte, efter en Beretning i O. Th. Av., Byens Borgere og Jndvaanere særdeles talrigt, for at beraadslaae hvad der under de nuværende Omstændigheder maatte være at foretage, for at sikkre Communen og især dens uformuende Medlemmer Brødkorn for en nogenlunde taalelig Priis. Den constituerede Borgmester, Hr. Kammerjunker Benzon, gjorde Forsamlingen først bekjendt med den af Hs. Maj. Kongen til Kjøbstæderne skjænkede Gave (Consumtionsgodtgjørelsen, der for Odense vil blive omtrent 3000 Rbd.), samt meddeelte, at Directionen for Fyens Stifts Sparekasse desuden af Kassens Midler havde skjænket Communen en Sum af 500 Rbd., og Hr. Kjøbmand H. C. Nielsen ligeledes stillet; en Sum af 200 Rbd. til Communens Disposition. Forsamlingen gjordes dernæst bekjendt med, at der ved Hjælp af disse Gaver vil blive indkjøbt Rug, for derefter ved en af Communalbestyrelsen og andre af Stadens Borgere, dannet Comitee at udsælges til Byens dertil trængende Jndvaanere. Forsamlingen ansaae det efter disse Oplysninger for nødvendigt, for Tiden at indgaae til Hs. Majestæt med en besluttet Petition om Stadens Forsyning med Brødkorn. - Derpaa blev Forsamlingen hævet, efterat have udbragt et "Leve for Hs. Maj. Kongen. - Communalbestyrelsen forsamlede sig strax derpaa og udvalgte Medlemmer til den ovenomtalte Comitee, der alt er traadt i Virksomhed, ved for det Første i Løbet af Maaneden at udsælge 300 Tdr. Rug i mindre Partier (fra 1/2 Skjeppe til 4 Skjepper) til en Priis, beregnet efter 8 Rbd. Tønden. Det er saa langt fra - hedder det i Kjøbenhavnsposten. – at det ene er Kjøbstæderne, der fole sig trykkede af den nuværende Dyrtid, at der vel endog mange Steder paa Landet snart turde vise sig en endnu større Nød blandt de uformuende Arbeidselasser, Jnderster og smaae Huusmænd, som ogsaa blandt de Bønder, der ifjor kun have havt en slet Høst og nu selv maae gjøre Jndkjøb af Korn og Foder. Under saadanne Omstændigheder komme Forholde og Personer tydeligere tilsyne. Saaledes har en Godseier i det sydlige Sjælland solgt meere Korn end han selv har avlet, og har derfor i denne Tid travlt med at opdrive de i den afsluttede Handel manglende 200 Tdr. Paa et stort Gods i Sjælland er ikke en Tde. Rug, at erholde for de jordløse Huusmænd. Etatsraad Neergaard til Gunnerslevholm skal derimod sælge sine Huusmænd Brødkorn til Capitelstaxtprisen og have fragtet et Skib med Korn fra Rusland. (Jfølge Aalb. Av. skal der i et Sogn imellem Aalborg og Viborg, altsaa i den rigtige Rugegn, ikke befinde sig færre end 70 Familier uden Fødekorn.)